ROMÂNIA

JUDEȚUL CLUJ

COMUNA VALEA IERII

CONSILIUL LOCAL

## H O T Ă R Â R E

privind actualizarea componenței echipei mobile, pentru intervenția de urgență în cazurile de violență domestică

Consiliul Local al comunei Valea Ierii întrunit în ședința ordinară din data de 28 septembrie 2023,

Având în vedere referatul nr.4652/18.09.2023 întocmit de primarul comunei Valea Ierii precum si raportul nr.4653/18.09.2023 întocmit de domnișoara Bodea Adela -consilier superior,

Ținând cont de prevederile:

-Legii nr.217/2003pentru prevenirea și combaterea violenței domestice, republicată, cu modificările și completările ulterioare;

-Ordinului nr.2525/2018 emis de Ministerul Muncii și Justiției Sociale, privind aprobarea Procedurii pentru intervenția de urgență în cazurile de violență domestică;

În conformitate cu prevederile art.129, alin.(2), lit.d), alin.(7), lit.b), art.139, alin.(1) din O.U.G.nr.57/2019, privind Codul administrativ, cu modificările și completările ulterioare,

În temeiul prevederilor art. 196, alin.(1), lit. a) din O.U.G.nr.57/2019, privind Codul administrativ, cu modificările și completările ulterioare,

**Consiliul Local al comunei Valea Ierii adoptă prezenta hotărâre :**

**Art.1.** (1)Se aprobă componența echipei mobile, pentru intervenția de urgență în cazurile de violență domestică, alcătuită din următorii reprezentanți:

1. Bodea Adela– consilier superior la Primăria Valea Ierii, coordonator echipă mobilă
2. Mariș Florica – asistent medical la Dispensarul Valea Ierii, membru
3. Crișan Mihai – Șeful Postului de Poliție Valea Ierii, membru

(2) Atât coordonatorul cât și ceilalți membri ai echipei mobile vor avea atribuțiile prevăzute în anexa la prezenta hotărâre și de legislația în vigoare privind violența domestică, acestea urmând a fi transmise fiecărui membru al echipei mobile.

**Art. 2.** (1)Echipa mobilă va verifica semnalările privind situațiile de violență domestică, cu sprijinul poliției de pe raza u.a.t.sau, după caz, al organelor de poliție de pe raza teritorială în care s-a semnalat situația de violență domestică.

(2) Pentru intervențiile de urgență, echipa mobilă va fi transportată cu unul din mijloacele de transport aflate în dotarea primăriei.

**Art.3.** Prezenta hotărâre va fi dusă la îndeplinire de către fiecare membrual echipei mobile.

**Art.4.** Prezenta hotărâre se comunică: Instituției Prefectului Județului Cluj, Primarului comunei Valea Ierii și fiecărui membru al echipei mobile.

Președinte de ședință, Contrasemnează :

Lavinia-Maria Duma Secretar general al comunei,

Nelia-Crenguța Mariș

**Nr. 56 din 28.09.2023**

*Prezenta hotărâre a fost adoptată cu respectarea prevederilor legale privind majoritatea de voturi, astfel:9 voturi “pentru” și 0 voturi ,împotrivă”.Consilieri locali prezenţi: 9 din totalul de 9 consilieri locali în funcţie.*

Consiliul Local Valea Ierii Anexă la H.C.L.nr. 56 din 28.09.2023

ATRIBUȚIILE ECHIPEI MOBILE

Echipa mobilă are următoarele atribuții principale:

**a)** verifică semnalările de violență domestică efectuate prin intermediul liniilor telefonice ale instituțiilor publice abilitate, inclusiv al liniilor telefonice de urgență, altele decât numărul unic de urgență la nivel național (SNUAU) - 112;

**b)** realizează evaluarea inițială a gradului de risc din perspectiva acordării serviciilor sociale, pe baza Fișei pentru evaluarea gradului de risc și stabilirea măsurilor de siguranță necesare pentru victimele violenței domestice, prevăzute în anexa la Procedura pentru intervenția de urgență în cazurile de violență domestică, aprobată prin Ordinul 2525/2018 al Ministerului Muncii și Justiției Sociale;

**c)** acordă informare și consiliere victimelor violenței domestice;

**d)** sprijină victimele violenței domestice, prin orientarea acestora către serviciile sociale existente pe raza localității/județului, adecvate nevoilor acestora;

**e)** informează, consiliază și orientează victima în ceea ce privește măsurile de protecție de care aceasta poate beneficia din partea instituțiilor competente: ordin de protecție provizoriu, ordin de protecție, formularea unei plângeri penale, eliberarea unui certificat medico-legal etc.;

**f)** asigură măsurile de protecție socială necesare pentru victime, minori, persoane cu dizabilități sau persoane cu nevoi speciale, vizate de ordinul de protecție provizoriu sau ordinul de protecție, și păstrează confidențialitatea asupra identității acestora;

**g)** colaborează cu serviciile de asistență medicală comunitară în situația în care identifică probleme medicale privind victimele și/sau copiii lor;

**h)** realizează demersurile necesare pentru depășirea riscului imediat, după caz, acestea putând consta în:

**(i)** transport la unitatea sanitară cea mai apropiată în situațiile în care victima necesită îngrijiri medicale de urgență sau, după caz, sesizarea numărului unic pentru apeluri de urgență 112;

**(ii)** sesizarea organelor de urmărire penală, sesizarea organelor de poliție pentru emiterea unui ordin de protecție provizoriu, sesizarea instanțelor judecătorești în vederea emiterii ordinului de protecție;

**(iii)** orientarea către SPAS sau, după caz, către furnizorii privați de servicii sociale, acreditați în condițiile legii, în vederea găzduirii în centre rezidențiale adecvate nevoilor și aplicării managementului de caz pentru victime și, după caz, pentru agresori;

i**)** intervine în cazurile de violență domestică, la solicitarea organelor de poliție, atunci când prin ordinul de protecție provizoriu s-a dispus măsura evacuării temporare a agresorului din domiciliu, iar acesta din urmă a solicitat, potrivit legii, cazarea într-un centru rezidențial.

Președinte de ședință, Contrasemnează :

Lavinia-Maria Duma Secretar general al comunei,

Nelia-Crenguța Mariș

ROMÂNIA

JUDEŢUL CLUJ

COMUNA VALEA IERII

PRIMĂRIA

NR. 4653/18.09.2023

RAPORT

La proiectul de hotărăre privind actualizarea componenței echipei mobile pentru intervenția de urgență în cazurile de violență domestică

Având în vedere prevederile Capitolului VI – “Intervenția de urgență”, din Legea nr.217/2003, republicată, cu modificările și completările ulterioare, potrivit căruia:

*“ART. 51.*

*(1) Intervenţia de urgenţă se realizează din perspectiva acordării serviciilor sociale prin intermediul unei echipe mobile formate din reprezentanţi ai Serviciului Public de Asistenţă Socială, denumit în continuare SPAS.*

*(2) Echipa mobilă are rol de verificare a semnalărilor, de evaluare iniţială şi de realizare a demersurilor necesare pentru depăşirea riscului imediat, constând în: transport la unitatea sanitară cea mai apropiată în situaţiile în care victima necesită îngrijiri medicale, sesizarea organelor de cercetare penală, sesizarea organelor competente pentru emiterea unui ordin de protecţie provizoriu, orientarea către Direcţia generală de asistenţă socială şi protecţia copilului, denumită în continuare DGASPC, sau, după caz la alte SPAS-uri, în vederea găzduirii în centre rezidenţiale adecvate nevoilor şi aplicării managementului de caz pentru victime şi agresori”.*

Văzând prevederile Ordinului nr.2525/2018 emis de Ministerul Muncii și Justiției Sociale, privind aprobarea Procedurii pentru intervenția de urgență în cazurile de violență domestică, potrivit căruia:

*“Art.1*

*(2) În vederea asigurării eficienţei, operativităţii şi permanenţei în ceea ce priveşte intervenţia de urgenţă în cazurile de violenţă domestică, consiliile locale au responsabilitatea de a organiza, coordona şi sprijini activitatea echipei mobile din perspectiva alocării tuturor resurselor umane, materiale şi financiare necesare intervenţiei de urgenţă.*

*(3) La momentul stabilirii componenţei echipei mobile se va desemna prin aceeaşi hotărâre un coordonator din cadrul apartului propriu al primarului cu atribuții de asistență socială.*

*(5) Prin aceeaşi hotărâre a consiliului local privind stabilirea componenţei echipei mobile se prevăd şi datele concrete despre modul de alocare a mijlocului de transport care este pus la dispoziţia echipei mobile pentru intervenţiile de urgenţă şi, după caz, dacă nu se identifică la nivel instituţional resursele necesare, acestea pot fi asigurate prin contractarea de servicii de la furnizorii privaţi de servicii sociale care furnizează servicii sociale în domeniu”.*

Propun supunerea spre dezbatere și aprobarea Consiliului Local al comunei Valea Ierii, Proiectul de Hotărâre privind actualizarea componenței echipei mobile, pentru intervenția de urgență în cazurile de violență domestică.

Consilier superior,

Adela BODEA

ROMÂNIA

JUDEȚUL CLUJ

COMUNA VALEA IERII

PRIMĂRIA

Nr. 4652 din 18.09.2023

REFERAT DE APROBARE

La proiectul de hotărâre privind actualizarea componenței echipei mobile pentru intervenția de urgență în cazurile de violență domestică

Violența domesticădesemnează toate actele de violență fizică, psihică, sexuală, psihologică sau economică care apar în interiorul familiei sau a unei unități domestice, între foști sau actuali soți ori parteneri, chiar dacă aceștia împart sau nu aceeași rezidență cu victima.

Violența domestică este atunci când o persoană încearcă să controleze și să-și impună puterea asupra partenerului său într-o relație intimă. Poate fi vorba de abuz fizic, abuz emoțional sau abuz financiar. În majoritatea cazurilor este săvârșită de bărbați și experimentată de femei.

În ultimii ani România se confruntă din ce în ce mai mult cu situații grave privind violența domestică.

Astfel, potrivit prevederilor art.1 din Ordinul nr.2525/2018 privind aprobarea Procedurii pentru INTERVENȚIA DE URGENȚĂ ÎN CAZURILE DE VIOLENȚĂ DOMESTICĂ, această intervenție se realizează de către echipa mobilă alcătuită din reprezentanți cu atribuții de asistență socială, componenţa echipei mobile putând fi extinsă prin includerea unor reprezentanţi ai poliţiei locale, serviciului public de asistenţă medicală comunitară, oricăror alţi specialişti din cadrul aparatului propriu, reprezentanţi ai diferiţilor furnizori privaţi de servicii sociale, voluntari etc.

În vederea asigurării eficienței, operativității precum și a permanenței în ceea ce privește intervenția de urgență în cazurile de violență domestică consiliile locale au responsabilitatea de a organiza, coordona și sprijini activitățile echipei mobile prin alocarea tuturor resurselor umane, materiale și financiare necesare acestei intervenții.

Prin hotărârea consiliului local se va stabili atât componența echipei mobile cât și a coordonatorului din cadrul aparatului propriu al primarului cu atribuții de asistență socială.

Echipa mobilă a fost constituită prin H.C.L.nr.38/2019 dar trebuie actualizată deoarece au intervenit modificări de personal.

Ținând cont de argumentele prezentate mai sus, apreciem ca necesară și oportună inițierea Proiectului de hotărâre privind modificarea componenței echipei mobile pentru intervenția de urgență în cazurile de violență domestică.

Pe aceste considerente, propunem analizarea proiectului de hătărâre în cauză, conform procedurilor legale, în vederea supunerii lui spre aprobare în prima ședință ordinară a Consiliului Local Valea Ierii.

Primar,

Dorin Nap